b'\n_START_ARTICLE_\nAndr\xc3\xa9 Wickstr\xc3\xb6m\n_START_SECTION_\nUra\n_START_PARAGRAPH_\nWickstr\xc3\xb6m valmistui Teatterikorkeakoulusta teatteritaiteen maisteriksi vuonna 1999. Vuonna 2001 City-lehti valitsi h\xc3\xa4net Kaupungin parhaaksi stand up -koomikoksi. Wickstr\xc3\xb6m n\xc3\xa4ytteli elokuvassa Kummelin Jackpot Jehovan todistaja Anttia. Wickstr\xc3\xb6m  on juontanut Nevada-televisiosarjaa yhdess\xc3\xa4 Mikko Leppilammen kanssa. H\xc3\xa4n on my\xc3\xb6s ollut Robots- ja Autot 2 -animaatioelokuvien suomenkielisen\xc3\xa4 \xc3\xa4\xc3\xa4nin\xc3\xa4yttelij\xc3\xa4n\xc3\xa4. Wickstr\xc3\xb6m on my\xc3\xb6s n\xc3\xa4ytellyt ruotsalaisessa menestyneess\xc3\xa4 komediasarjassa Solsidan (Onnea Onkimassa). Wickstr\xc3\xb6m juontaa MTV3:n suorassa komediasarjassa Saturday Night Livess\xc3\xa4 osiota nimelt\xc3\xa4\xc3\xa4n Uutisviikko. _NEWLINE_Wickstr\xc3\xb6m esiintyy insin\xc3\xb6\xc3\xb6ri Yrj\xc3\xb6 Uusivirtana energiayhti\xc3\xb6 Helenin sis\xc3\xa4lt\xc3\xb6markkinointikampanjassa. Kampanjan sketsivideot on palkittu Effie- ja mainoselokuvien Voitto-kilpailuissa.'